انسداد دہشتگردی عدالت نے حجت الاسلام سید سبطین کاظمی کو بری کردیا

عدالت میں مولانا اعظم طارق کیس کی سماعت جج شاہ رخ ارجمند نے کی جس میں ملزم حجت الاسلام سید سبطین کاظمی اور انکے وکیل سکندر گیلانی پیش ہوئے جبکہ گواہان عالم طارق اور راشد فاروقی آج بھی پیش نہ ہوئے۔

خبر کا کوڈ: ۴۳۵۲۵۵

تاریخ: ۰۵ خرداد ۲۰۱۸ - ۱۴:۴۳

رسا نیوز ایجنسی کی رپورٹ کے مطابق، انسداد دہشتگردی عدالت نے مولانا اعظم طارق قتل کیس میں علامہ سطبین کاظمی کو بری کردیا۔ مولانا سبطین کاظمی کو گیارہ مئی دو ہزار سترہ کو بےنظیر انٹرنیشنل ایئرپورٹ سے گرفتار کیا گیا تھا۔

عدالت میں مولانا اعظم طارق کیس کی سماعت جج شاہ رخ ارجمند نے کی، جس میں ملزم سبطین کاظمی اور انکے وکیل سکندر گیلانی پیش ہوئے جبکہ گواہان عالم طارق اور راشد فاروقی آج بھی پیش نہ ہوئے۔

عدالت نے ملزم حجت الاسلام سید سبطین کاظمی کے وکیل کی درخواست پر انہیں بری کرنے کا حکم دے دیا۔

واضح رہے کہ سابق رکن قومی اسمبلی مولانا اعظم طارق کو 6 اکتوبر 2003ء کو اسلام آباد کے پوش سیکٹر میں ملزمان نے فائرنگ کرکے قتل کر دیا تھا۔ /۹۸۸/ ن۹۴۰